L’exposició “Maria Beneyto. Vida ferida de lletra” arriba a la Biblioteca d’Adults, en el marc del 8M
2025-07-24

L’exposició itinerant que dona a conéixer la vida i l’obra de la valenciana Maria Beneyto, declarada Escriptora de l’Any per l’Acadèmia Valenciana de la Llengua, farà parada a la Biblioteca d’Adults de Burjassot, del 6 al 13 de març. Un cita amb la cultura que, gràcies a la iniciativa de les Biblioteques Municipals, arriba per a completar els actes amb els quals l’Ajuntament de Burjassot celebra el 8M 2025, Dia Internacional de la Dona. L’exposició es podrà visitar en l’horari habitual de la Biblioteca d’Adults, de dilluns a divendres, de 8.15 h a 20.45 h.

“Maria Beneyto. Vida ferida de lletra” és el nom de la mostra que, amb textos del professor de la Universitat de València Josep Ballester, està formada per dotze panells, dissenyats per GimenoGràfic, que fan un repàs per la vida consagrada a les lletres d’aquesta escriptora que va nàixer a València en 1920. L’exposició va ser inaugurada el passat 20 de febrer a la Biblioteca Pública Lluis Fullana de València i, després de romandre allí una setmana, ha començat un periple que inclourà nombroses localitats de les tres comarques valencianes.

La presidenta de la Comissió de la Escriptora de L’Any 2025, Carme Manuel, ha desatacado que “Maria Beneyto és una de les escriptores més rellevants de les lletres valencianes contemporànies”, subratllant al mateix temps que “en un context de fèrria censura i repressió persistent, Beneyto va trencar els motles conservadors assignats de manera tradicional a la identitat femenina i va duplicar de manera extraordinària la seua veu poètica i narrativa”.

La mostra pretén acostar a la ciutadania “la vida ferida de lletra” d’una de les escriptores valencianes més destacades, tant per la seua projecció estatal com internacional. Amb l’exposició itinerant i amb altres actes que se celebraran al llarg del 2025, l’AVL ret homenatge a la trajectòria literària de Maria Beneyto, dins del programa que la institució dedica a la recuperació i reivindicació d’autores valencianes del període de postguerra.